રાજકોટના કપિલા હનુમાન મંદિર પાસે ગત બપોરે ધોળા દિવસે આંગડિયા પેઢીના કર્મચારી પાસેથી 6 લાખ લૂંટી લેવાની ઘટનામાં ક્રાઇમ બ્રાન્ચની ટીમે મહા મહેનતે મોડી રાત્રે ફરિયાદી જ આરોપી નીકળતા તેનું કામ કરનાર બિહારના તેના જ ગામના ભાણેજ અને રાજકોટના ત્રણ સહીત 5 લોકોને ઝડપી લઇ ગુનાનો ભેદ ઉકેલી નાખ્યો છે પોલીસે એક્ટિવા નંબર આધારે લુટારુના ઘરનું એડ્રેસ મેળવી સમગ્ર તાગ મેળવ્યો હતો બાદમાં ગ્રીનલેન્ડ ચોકડીએથી સૌરાષ્ટ્ર લખેલી બસમાં બેસીને અમદાવાદ તરફ જતા હોય એક્ટિવાના માલિક જીગ્નેશનો ફોટો તેના ઘરેથી મેળવી એક ટિમ અમદાવાદ તરફ દોડાવી હતી અને જીપીઆરએસ સિસ્ટમ આધારે એસટી બસમાં પોલીસે બેસી જીગ્નેશને શોધી ત્રણેય આરોપીઓને દબોચી લીધા હતા અને લૂંટમાં ગયેલ રૂપિયા પૈકી 6,83,500 રૂપિયા કબ્જે કર્યા હતા અને સીપી કચેરીએ કાયદાનું ભાન કરાવ્યું હતું મુખ્ય સૂત્રધાર ફરિયાદી જ નીકળતા તેની પૂછપરછમાં તેને પૈસાની જરૂરિયાત હોવાથી શેઠ પાસે 20 હજાર માંગ્યા હતા જે આપવાની ના પાડતા બે દિવસ પૂર્વે જ આ લૂંટનો પ્લાન ઘડ્યો હોવાની કબૂલાત આપી હતી.